විස්සයි20 ලෝක කුසලාන ක්‍රිකට් තරගාවලියේ ඊයේ මීර්පූර්හිදී පැවැති දෙවැනි කොටසේ තරගවලින් ජයග්‍රහණ හිමිකර ගැනීමට පාකිස්තානය හා ඉන්දියාව සමත්විය‍.ඊයේ පස්වරුවේ පැවැති තරගයෙන් පාකිස්තානය හමුවේ ඔස්ට්‍රේලියාව ලකුණු 16කින් පරාජයට පත්වු අතර රාත්‍රියේ පැවැති තරගයෙන් බටහිර ඉන්දීය කොදෙව් පිලට එරෙහිව කඩුලු 7ක ජයක් ඉන්දියාවට හිමිවිය.උමාර් අක්මාල්ගේ විශිෂ්ට පිතිහරඹය හේතුවෙන් ඊයේ ඔස්ට්‍රේලියාව සමග පැවැති තරගයේ පළමුව පන්දුවට පහරදුන් පාකිස්තානය කඩුලු 5කට ලකුණු 191ක් රැස්කිරීමට සමත්විය.උමාර් අක්මාල් පන්දු 54කින් ලකුණු 94ක් රැස්කළේ හතරේ පහර 9ක් හා හයේ පහර 4ක් සමගිනි.